《题周朝寀转运三代荣封册》
明代·徐熥

出宰河阳旧有声，司农今复借双旌。转输岁向三边急，斥卤烟从万灶生。

紫禁丝纶荣马鬣，熙朝冠盖擅羊城。一门雨露皆君宠，不独云霄两弟兄。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。